1065 Ўқиш режими + -\n«Аллоҳ Одам алайҳиссаломнинг бўйларини олтмиш аршин қилиб яратди. Сўнг ўтирган бир неча фаришталарни кўрсатиб «Анавиларнинг олдига бориб, салом бергин ва уларнинг қандай алик олишини эшитгин. Бу сенинг ва зурриётларингнинг саломи бўлади», – деди.\n«Ассалому алайкум», – деди у.\n«Ассалому алайка ва роҳматуллоҳи», – дейишди. Унга «ва роҳматуллоҳи»ни зиёда қилишди.\nБас, ким жаннатга кирса, у(Одам)нинг сувратида киради. Ҳозиргача халқ нуқсонга учраб келмоқда», – дедилар».\nШарҳ: Бир аршин – 42 сантиметр.\nАллоҳ таоло Одам Атони жуссасини катта ва қаддини баланд қилиб яратган.\nУшбу ҳадисдан саломлашишнинг тарихини билиб оламиз. Саломлашиш Аллоҳ таолонинг Ўзи Одам алайҳиссаломга таълим берган нарса экан. Аллоҳ таоло бу ишнинг бошланишига фаришталарни ҳам иштирок эттирган.\nҲадисдаги «Ҳозиргача халқ нуқсонга учраб келмоқда» жумласини «Одам алайҳиссалом яратилгандан ушбу ҳадис айтилгунча бўлган даврда одам зотининг ҳажми кичрайиб келмоқда» деб тушунилади.\nМаълумки, жоҳилият пайтида қабилалар бир-бирлари билан доимий равишда уруш-жанжал қилиб келишган. Уларнинг аъзолари ким кўринганни бўғиб, зарар етказиш пайидан бўлган. Ўша пайтларда бирор киши ўзини тинчлик ва омонликда ҳис қила олмаган.\nТинчлик дийни бўлган Ислом ўзи исмида тинчлик маъносини ифода қилиши билан бирга одамлар бир-бири билан кўришганда ҳам ўзаро тинчлик эълон қилиб кўришишларини жорий қилди. Бас, таниган ёки танимаган одамга йўлиққанда ким олдин «Ассалому алайка» – «сенга тинчлик бўлсин» деса, савоб оладиган бўлди. Шу билан бир вақтда иккинчи томон «Ва алайкумуссалом» – «сизга ҳам тинчлик бўлсин» дея алик олиши вожиб бўлди. Шу билан одамларнинг бир-бирига душманлиги йўқлиги, барча тинчлик ва омонликда экани эълон қилинадиган бўлди.\n1. Аллоҳ таоло Одам Атонинг бўйини олтмиш аршин қилиб яратгани.\n2. Аллоҳ таоло саломлашиш бошланишини Одам ва фаришталар орқали бошлагани.\n3. Салом беришда «Ассалому алайкум» дейиш кераклиги.\n4. Алик олганда «Ассалому алайка ва роҳматуллоҳи» дейилиши.\n5. Жаннатга кирувчи бандалар Одам алайҳиссалом яратилган пайтидаги сувратда киришлари.\n6. Одам зотининг жуссаси замон ўтиши билан кичрайиб боргани.\nСолиҳлик йўли ва яхшиликнинг турлари\n11:43 / 17.03.2017 1577\nИстамбулдаги бошқармаси директори ўринбосарининг Риа Новостига хабар беришича, давлат бу қурилишда иштирок этмайди. «Пайғамбар Муҳаммад соллаллоҳу алайҳи давоми...\n08:02 / 14.12.2016 1606\n01:12 / 02.12.2016 1519\n23:28 / 23.12.2016 2198


ШҲТга аъзо давлатлар Миллий координаторлари кенгашининг навбатдаги мажлиси ўтказилди\n12:38 / 24.09.2016\n2016 йилнинг 20-23 сентябрь кунлари Пекин шаҳрида Шанхай Ҳамкорлик Ташкилотига аъзо давлатлар Миллий координаторлари кенгашининг навбатдаги мажлиси бўлиб ўтди. Бу ҳақда Ўзбекистон ТИВ матбуот хизмати хабар бермоқда.\nМажлисда Остона шаҳрида бўлиб ўтадиган ШҲТга аъзо давлатлар раҳбарлари кенгаши ҳамда Бишкек шаҳрида бўлиб ўтадиган ШҲТ Ҳукумат раҳбарлари кенгаши мажлисларига тайёргарлик кўриш жараёни муҳокама қилинди.\n2016 йил 4 декабрьда бўлиб ўтадиган Ўзбекистон Республикаси Президенти сайловларида ШҲТ кузатувчилари миссияси иштирок этиши тўғрисида қарор қабул қилинди.\nҚирғизистон, Қозоғистон, Россия, Тожикистон, Хитой ва Ўзбекистон вакиллари ШҲТ доирасидаги кўп қиррали ҳамкорликни амалий жиҳатдан ривожлантиришга йўналтирилган бошқа масалаларни ҳам кўриб чиқдилар.\nШҲТ Миллий координаторлар\nЎзбекистон МККнинг навбатдаги мажлисида иштирок этди\nЎзбекистон МКК мажлисида иштирок этади\nШҲТнинг янада яқинлашишига қаратилган 2-Куньмин марафонига старт берилди\nАфғонистон бош вазири навбатдаги саммитда ўз мамлакатининг ШҲТга қўшилиши масаласини кўтарди\nМосква Эроннинг ШҲТга қўшилишига қарши эмас, бироқ...


Эртага қандай об-ҳаво кутилмоқда 25-03-2019, 17:28 | Zamin.uz\nРеспублика Гидрометеорология марказининг хабар беришича, 26 март куни Тошкентда ҳаво ўзгариб туради, кечқурун ёмғир ёғиб, момақалдироқ бўлиши мумкин. Шарқдан секундига 7-12 метр тезликда шамол эсади. Кечаси 10-12, кундузи 22-24 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, айрим жойларда ёмғир ёғиб, момақалдироқ бўлиши мумкин. Ғарбдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 7-12, кундузи 12-17 даража илиқ бўлади.\nБухоро ва Навоий вилоятларида ҳаво ўзгариб туради, айрим жойларда ёмғир ёғиб, момақалдироқ бўлиши мумкин. Ғарбдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 7-12, кундузи 15-20 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, баъзи жойларда ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 7-12, кундузи 19-24 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, баъзи жойларда ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 9-14, кундузи 20-25 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 7-12, кундузи 17-22 даража илиқ бўлади.\nРеспубликамизнинг тоғли ҳудудларида ҳаво ўзгариб туради, вақти-вақти билан ёғингарчилик ва момақалдироқ бўлиши мумкин. Қор кўчиши хавфи бор. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 0-5, кундузи 10-15 даража илиқ бўлади. “Замин” янгиликларини “Facebook”да кузатиб боринг\nОсиё Кубоги-2023 саралашида қатнашадиган барча 24та жамоа номи маълум\n13-10-2021, 18:43, Спорт\n«Спарк» автомашинаси ичидан икки киши қутқарилди\n13-10-2021, 19:51, Жамият\nТангаларни олиб чиқиш режаси чиппакка чиқди\n13-10-2021, 20:15, Жамият\nЯнгиликлар » Ўзбекистон » Эртага қандай об-ҳаво кутилмоқда?\nБугун, 20:20, Ҳаёт тарзи\nБугун, 19:57, Маданият\nБугун, 19:50, Дунё\nБугун, 19:48, Спорт\n14 октябр кундузи кутилаётган об-ҳаво маълумоти\nЎзбекистонда 14 октябрь куни қандай об-ҳаво бўлиши маълум қилинди\nСенатнинг йигирманчи ялпи мажлиси 20 октябрь куни чақирилади\nЎзбекистонда 13 октябрь куни қандай об-ҳаво бўлиши маълум қилинди


Денгиз бўйида балиқчилик билан кун кечирадиган оилалар уч тўрт кишидан бўлиб қайиқларда балиқ овига чиқиб кетишибди. Аёллар ҳар доимгидек қирғоқда фарзандлари билан дуолар қилишиб, эрларини овга кузатибдилар. Орадан икки уч кун ўтса-да, эркаклардан дарак бўлмабди. Аёллар дуода бўлиб турганларида тунда бир аёлнинг уйи ёниб, ҳеч вақоси қолмабди. Фалокат келса қўшалоқ келади деб, чиройли сабр қилибди. Эрталаб уйғонганида денгиз тарафдан қайиқлар кўринибди, булар ўзларининг ҳамқишлоқлари – балиқчилар экан. Балиқчилар денгизда қаттиқ шамол кўтарилгани, улар йўлни йўқотиб қўйишгани, тунда кўтарилган оловни ёруғлигидан уйларини топиб келишганини айтишибди.\nУшбу ҳикоядан олинадиган ибрат – Аллоҳга тавваккал ва сабр. Ҳозирги давримизда бирор ёнғин ёки шунга ўхшаган бирор талофат етса, биз авваламбор айбни ўзимиздан қидирмаймиз, балки ён қўшнимизни айбдор қиламиз, турли идора ва ташкилотларга бориб шикоят қиламиз. Шундай ёнғинлар чиқишига сабабчи бўлаётган нарсаларни ҳаммамиз ҳар куни кўрамиз, аммо кўрмасликка оламиз. Қўни - қўшниларимиз ҳас-ҳашакларни уй томларига босиб қўйган бўлса, электр, газ плиталаридан нотўғри фойдаланаётган бўлса эътибор қилмаймиз. Барчаси ўзимизни лоқайдлигимиздан. Ҳаммамиз шу маҳаллада шу ватанда яшаётган эканмиз барчамиз масъулмиз ва жавобгармиз.\n“Бобур” жоме масжиди имом-хатиби\nДругие материалы в этой категории: « Хабарни текшириб кўриб, кейин тарқатинглар!\tҚариялар билан муомаламиз меъёрдами? »


Депутат Феруза Бабашева атрофида нималар содир бўлмоқда? – Газета.uz\nФото: Феруза Бабашева / Facebook\n9 ноябрь куни прокуратура маҳаллий депутат Феруза Бабашевани «Агробанк» бошқарма бошлиғининг аризаси туфайли дахлсизлик ҳуқуқидан маҳрум қилиш тўғрисида тақдимнома киритди. Бир неча кундан сўнг ижтимоий тармоқларда октябрь ойи бошида тасвирга олинган ва депутатнинг эркак киши билан тўшакдаги ҳолати акс этган тасвирлар пайдо бўлди. Феруза Бабашева вилоят ИИББ ходимларини таҳдид қилиш ва босим уюштиришда айблади. Жамоатчилик депутатни ҳимоя қилиб чиқди. ХДП шахсий ҳаётга аралашишга йўл қўйиб бўлмаслигини эслатди.\nLotinchada На русском языке 18 ноябр 2021, 02:30 Жамият\n15 ноябрь куни ижтимоий тармоқларда халқ депутатлари Ўртачирчиқ туман кенгаши депутати, Ўзбекистон Халқ-демократик партияси туман кенгаши раиси, танқидий чиқишлари билан танилган Феруза Бабашеванинг номаълум эркак билан тўшакда ётгани акс этган кадрлар тарқалди.\nЭртаси куни Тошкент вилояти ИИББ 2 октябрь куни бошқарма тезкор ходимлари маҳаллий аҳолидан бирининг аризасига кўра дачалардан бирида текширув ўтказиб, у ерда Ф.Б. (аёл) ва Д.Ш.(эркак) жинсий алоқада бўлаётгани аниқланганини маълум қилди. Баёнотда айтилишича, ИИББ видеонинг тарқалиши билан боғлиқ ҳолатларни ўрганмоқда.\nФеруза Бабашеванинг айтишича, ўша куни уни уч соат ушлаб туришган (бошқаларни қўйиб юборишган), жим юриши ҳақида тушунтириш ва кафолат хати ёзишга мажбурламоқчи бўлишган. Унинг сўзларига кўра, унинг бармоғи синган. У ўзини қўллаб-қувватлаётган халқдан узр сўраб, ички ишлар органларининг «виждонсиз ва пасткаш» ходимлари ва раҳбарларини жавобгарликка тортиш зарурлигини таъкидлади.\nТаниқли блогерлар, депутатлар, жамоат ташкилотлари вакиллари Феруза Бабашевани ҳимоя қилиб чиқди. Пайшанба куни комиссия йиғилиши бўлиб ўтиши, унда уни депутатлик дахлсизлигидан маҳрум қилиш масаласи кўриб чиқилиши кутилмоқда. «Газета.uz» депутат ва сўнгги ҳафталарда унинг атрофида содир бўлаётган воқеалар тафсилотини ўрганди.\nФеруза Бабашева ким?\nФеруза Бабашева ХДП Ўртачирчиқ туман кенгаши раислигига тайинланиб, депутатликка сайлангунига қадар узоқ йиллар халқ ва мактабгача таълим соҳасида меҳнат қилган. Унинг сўзларига кўра, у 12 йил давомида мактаб директори, кейин эса халқ ва мактабгача таълим бўлими мудири лавозимларида ишлаган.\nДепутатлик фаолиятига тўхталар экан, халқ мурожаатлари билан ишлаган одам мутасаддиларга ёқмаслигини таъкидлади. Унинг фикрича, уларга «қарсак чалиб, қўл кўтарадиган» депутатлар ёқади, лекин у бундай бўлишни хоҳламайди.\nУ ўзининг Telegram-каналида ва Facebook саҳифасида тез-тез фуқаролар мурожаатларини эълон қилади, муаммони ўрганиш учун жойларга боради, онлайн-трансляцилар ўтказиб, кўпинча мансабдор шахсларни, ҳатто Сенат раиси Танзила Нарбоевани ҳам (парламент юқори палатаси кенгашлар фаолиятини мувофиқлаштиради) танқид қилади.\nУ кенгаш сессияси ўтказилишини бир кун аввал эълон қилган вилоят кенгаш котибияти мудирини ҳам танқид қилди. Унинг сўзларига кўра, котибиятлар раҳбарларининг 90 фоизи ҳокимлар вакиллари томонидан тайинланган.\nУнинг сўзларига кўра, ЎзХДП кенгаши кўпинча ижро ҳокимиятини судга бериб, уларни ютиб чиқади. Жумладан, унинг сўзларига кўра, ЎзХДП депутатлари Кенгашга сайловлар пайтидаги ноқонуний хатти-ҳаракатлар, шунингдек, Тошкент вилояти ҳокимлигининг партия мол-мулкини ўзлаштиргани ва бошқа ҳолатлар бўйича судларда ютиб чиққан.\n«Газета.uz» 28 август куни Тошкент вилоятида мустақилликнинг 30 йиллигига бағишланган байрам тадбирида Феруза Бабашева ваИИБ ходимлари ўртасида тортишув келиб чиққа ҳақида ёзган эди. Вилоят ИИББ маълумотига кўра, можарога халқ вакиллари тадбирга ниқобсиз келганлиги сабаб бўлган. Депутатлар эса 50 нафарга яқин ёш бола ва уларнинг ота-оналари байрамга киритилмагани, яна бир аёлга куч ишлатилгани ҳамда депутатнинг дахлсизлик ҳуқуқи бузилганини айтишганди.\nДепутатлик дахлсизлигидан маҳрум этишга уриниш\nФеруза Бабашева ва унинг ҳамкасби Ўртачирчиқ тумани ҳокимлигида кенгашнинг одоб-ахлоқ масалалари бўйича доимий комиссияси йиғилиши бошланишидан олдин. Фото: Сирожиддин Медиа.\n10 ноябрь куни Феруза Бабашева уни депутатлик дахлсизлигидан маҳрум қилмоқчи бўлганидан хабар топди. Бир кун аввал Ўртачирчиқ тумани прокуратураси томонидан тегишли тартибда кенгаш кўриб чиқиши учун тақдимнома киритилди. Мазкур масалани кўриб чиқиш кенгашнинг 16 ноябрдаги сессияси кун тартибига киритилган эди.\nУнинг фикрича, бу ерда тақдимномани қабул қилиш тартиби бузилган. Депутатнинг тасдиқлашича, ҳокимнинг мажлис ўтказиш тўғрисидаги қарори чиқарилиши ва депутатни дахлсизликдан маҳрум қилиш масаласи кун тартибига киритилишидан камида бир ҳафта олдин кенгашнинг одоб-ахлоқ бўйича доимий комиссияси йиғилиш ўтказиб, уни ҳужжат билан таништириши зарур, бироқ бу амалга оширилмаган.\nУнинг таъкидлашича, дастлаб улар 10 ноябрь куни кун тартибини олдиндан эълон қилмасдан сессияни тезлаштирилган суръатда ўтказмоқчи бўлишган, аммо кейинроқ 16 ноябрга кўчирилган. У, агар у саволлар беришни бошламаганида, прокуратура тақдимнома киритган куннинг эртасигаёқ депутатлик дахлсизлигидан маҳрум қилиниши мумкин эди, деб гумон қилмоқда.\nЯкунда ҳоким қарори эълон қилингандан сўнг кенгашнинг одоб-ахлоқ бўйича доимий комиссияси чақирилган. Депутат йиғилишда прокурор ёрдамчисининг ҳам иштирок этишига қарши чиқди ва буни «қонунийлик нуқтаи назаридан нотўғри» деб баҳолади.\n«Аслида 9 ноябрда тақдимнома киритилганидан кейин 10 ноябрда сизлар [кенгаш комиссияси] мени чақиришингиз, қўлимга тақдимномани беришингиз, камида бир ҳафтадан кейин, 17 ноябрга доимий комиссия йиғилишини қўйишингиз керак эди. Ундан кейин 17 ноябрда мен ўзимнинг асосларим билан келишим керак эди. Чунки агар „Агробанк“ масаласи бўлса, у СМСни мен ёзмаганман. Уни Адлия вазирлигида ишлайдиган юрист ёзган. Мен ўша юристни олиб келаман. Нима учун сизлар мени ҳозир бирданига ҳеч қандай маълумотга тайёрмас ҳолатимда, яна камида бир соат қолганда чақирдингизлар?» — деди Феруза Бабашева.\n«Агробанк» билан боғлиқ ҳодиса\nФеруза Бабашева одоб-ахлоқ бўйича доимий комиссия йиғилишида.Фото: Sirojiddin Media.\nЎртачирчиқ тумани прокуратурасининг 9 ноябрдаги тақдимномасида қайд этилишича, тергов бўлими томонидан «Агробанк» бошқарма бошлиғи Мухитдин Қиёмовнинг аризасига кўра терговга қадар текширув ўтказилмоқда.\nҲужжатга кўра, Effect.uz сайти «Энг ўғри банк бу — „Агробанк“, эмлашни мажбурий қилиш тўғри эмас — депутат Феруза Жўрабековна» сарлавҳаси остидаги видеони эълон қилди. Унда депутат Феруза Бабашева «Агробанк»ни «энг ўғри банклардан бири» деб атаган, чунки ушбу банк ўқитувчиларнинг таътил пулларини нақдлаштиришда 1 фоиздан устама олиб қолганини таъкидлаган.\n«Агробанк» бошқарма бошлиғи Муҳитдин Қиёмов депутатнинг Telegram-канали изоҳ қисмига «ушбу ҳаракатларнинг ноқонуний эканлиги, бундан фуқароларнинг асоссиз норозиликлари ошиб, жамиятга фақат зарар келтириши мумкин"лигини ёзади.\nФеруза Бабашева эса унга жавобан Муҳитдин Қиёмовни «илмсиз, иккиюзламачи, ўзининг манфаатида ота-онаси ҳамда халқидан воз кечадиган қўрқоқ, ҳақиқатни гапира олмайдиган «эчки» ва «хўжайинларининг топшириғини итларга ўхшаб акиллаб бажарар экансиз» деб гўёки ҳақоратлайди.\nҚайд этиш жоизки, депутат Telegram-каналига постларни изоҳ қолдириш имкониятисиз жойлаштирган, видеотрансляция вақтида у «Ўзбекистондаги энг ўғри банк, бу — «Агробанк» деган изоҳни ўқийди ва унга ўз муносабатини билдирар экан: «Энди ҳозир шунақа бўляпти, шу фикрга келишдан бошқа иложимиз йўқ», — дейди (10:28). «Агробанк» ўз хабарида депутатнинг «қўшиламан» деб тасдиқ ишорасини қилишини «қонунбузилиш ҳолати» деб баҳолайди.\nПрокуратура ўз тақдимномасида Феруза Бабашева Жиноят кодексининг 41-моддасида (Касб ёки хўжалик фаолиятига боғлиқ асосли таваккалчилик) кўзда тутилган ҳуқуқбузарликни содир этганини кўрсатган ва Маъмурий жавобгарлик тўғрисидаги кодекснинг 41-моддаси (Ҳақорат қилиш) моддаси бўйича уни жавобгарликка тортиш учун депутатлик дахлсизлигидан маҳрум этишни сўради.\nКейинроқ депутат Муҳитдин Қиёмовнинг «Агробанк»га қадар Тошкент вилояти прокурори лавозимида ишлаганини маълум қилди. ОАВ маълумотларига кўра, у Ўзбекистон бош прокурори ўринбосари лавозимида ҳам ишлаган. Феруза Бабашева уни кенгаш сессиясида иштирок этишга таклиф қилди.\nТошкент вилояти ИИББнинг изоҳи\nФото: Тошкент вилояти ИИББ.\n15 ноябрь куни ижтимоий тармоқларда депутат Феруза Бабашева ва номаълум эркак акс этган интим мазмундаги фотосуратлар ва видеолар тарқалди.\nКейинги куни Тошкент вилояти ИИББ «жиноятчилик ва ҳуқуқбузарликларни барвақт олдини олиш, жазо муқаррарлиги ва қонун устуворлиги таъминлаш бўйича ички ишлар бош бошқармаси ва ҳамкорликдаги ташкилотлар билан „Хавфсиз ҳудуд“ ва „Хавфсиз тун“ тезкор-профилактик тадбирлари» ўтказиб келинаётгани ҳақида хабар қилди.\nБошқарма маълумотларига кўра, тадбир давомида Бўстонлиқ тумани «Хумсон» маҳалласида яшовчи фуқаро вилоят ИИББга ариза билан мурожаат қилиб, «Сарвар» ва «Баҳром» исмли шахслар туман «Chorbogʻ goʻzal bogʻi» жамияти ҳудудида жойлашган дала ҳовлиларда ишратхона ташкил қилиб, кунлик ижарага беришини ва у ерда шахсларни жинсий алоқа қилишлари учун шарт-шароит яратилганини маълум қилган. Аризада «туни билан айрим ахлоқи бузуқ шахслар аҳоли тинчлигини бузаётгани ва бу нафақат катталар балки ёшларга ҳам салбий таъсир қилаётганини баён қилиб, уларга нисбатан қонуний чора кўриш» сўралган.\nУшбу мурожаатга асосан 2 октябрь куни ИИББ тезкор ходимлари томонидан ўтказилган текширув давомида, мурожаатда кўрсатилган дала ҳовли кўздан кечирилган. Ўша вақтда ҳам хонадонда икки нафар аёл, икки нафар эркак кишилар борлиги, улардан, фуқаро Ф.Б. (аёл) ва Д.Ш. (эркак) жинсий алоқада бўлаётганлиги аниқланган, дейилади хабарда.\n«Улар билан ўтказилган суҳбат давомида алкогол маҳсулотлар истеъмол қилишганлиги ва ишқий муносабатда бўлиш мақсадида келганликларини маълум қилганлар», — дея қайд этди ИИББ.\nБошқарманинг қайд этишича, бу каби одоб-ахлоқ билан боғлиқ қонун бузилиши ҳолатларига қарши вилоят ИИББ томонидан мунтазам равишда тезкор профилактик тадбирлар ўтказиб борилади. Жумладан, жорий йилнинг ўтган 10 ойи давомида ИИББ ходимлари томонидан Жиноят кодексининг 131-моддаси (қўшмачилик қилиш ёки фоҳишахона сақлаш) билан боғлиқ 100 га яқин, Маъмурий жавобгарлик тўғрисидаги кодексининг 190-моддаси (фоҳишалик билан шуғулланиш) бўйича 50 дан ошиқ ҳолатлар аниқланган.\n«Ҳаммаси учун жавоб берасиз ҳали»\n16 ноябрь куни Феруза Бабашева материаллар ижтимоий тармоқларга тарқалганига муносабат билдирди. У Тошкент вилояти ИИББ ходими Зиёдулла Раҳимов «ҳаммаси учун жавоб беришини» маълум қилди.\n«Нурафшондаги қилиқларингиз, намунали уйлардаги Миллий гвардия ходимлари олдидаги кайф холатиздаги қилиқларингизни кўрган, билганлар ўлгани йўқ ҳали! Бармоғимни синдириб, тирноғимни суғуриб олиб, мени нималарнидур ёзишга мажбур қилганларинг учун жавоб берасанлар хали! Энди нима билан қўрқитасанлар? Шунақа шантажларинг борлигини энди ҳамма билади. 5 та эркак, мани зўрлаб нималарни ёздирмоқчи бўлганингни эртага айтаман», — деб ёзди у ўзининг Telegram-каналида.\nТошкент вилояти ИИББ хабарига жавобан, у бир қатор саволлар билан мурожаат қилди:\nХўп, 2 октябрь куни бўлган ҳолат бўлса, нима учун шу пайтгача чиқаришмади бу тайёрланган видеони, нимани кутдингиз — сайлов ўтишиними?\nНима учун ёнимдаги қолганларни видеога олмагансиз?\nНима учун аризачи бирон марта чақирилмади, кимлиги энди маълум бўлдими?\nНима учун дала ҳовли эгаси чақирилмади ўша куни ҳам, кейин ҳам?\nНима учун ўша куни ҳам, кейин ҳам ҳудудий профилактика инспектори чақирилмади?\nНима учун ҳаммани кеткизвориб, бармоғимни синдиришди ва менга нисбатан зўравонлик қилишди?\nНима учун жим юраман, деган тушунтириш хати, кафолат хати ёздирмоқчи бўлишди?\nНима учун ўша ерда тўғридан-тўғри эфир қилишимга рухсат беришмади, умуман телефондан фойдаланишимга рухсат беришмади?\nНима учун Бўстонлиқ туман ИИБ бошлиғининг бу уюштирилган жиноятдан мутлақо хабари йўқ эди?\nНима учун мени экспертиза қилишмади ўша куни ва қайта-қайта Тошкент вилоят ИИББга олиб боришларини сўраганимда олиб боришмади?\nНима учун мен адвокатимни, юристимни ва журналист, блогер дўстларимни чақирганимда қочиб кетишди?\nНима учун фақат мени олиб қолиб, ёнимга ҳеч кимни киритмай, зўравонлик қилишди, 3 соатлаб мени хонага қамаб, ўзларининг йўриғига юргизмоқчи бўлишди?\nБу видео қаердан чиқди, нима учун чиқди, нега монтаж қилинди?\nТошкент вилоятидаги ёки ундан юқори турувчи раҳбарларда менга нисбатан қандай аламзадалик бор эди?\nШахсан ўзимда ҳам бир қанча мутасаддиларнинг видео, аудиолари бор ва нима учун мен аёл бўлиб уларникини чиқармайман-да, улар «эркак» бўлиб, давлат органида ишлаб шундай монтажли видеоларни чиқариб виждонсизлик қилишади?\nКейинроқ у: «Мен фаришта эмасман, мени қанотим йўқ, мен буни қайта-қайта таъкидлаганман… Лекин бу инсофсиз, пасткаш орган ходимларини, мутасадди раҳбарларни албатта қонун олдида жавоб беришларини талаб қиламан! Ҳаммаси учун жавоб берасиз! Ўзингизнинг жирканж ишларингиз билан мени енгга олмайсиз!» — деб ёзди.\nДепутат ўзини қўллаб-қувватлаётган халқдан кечирим сўради.\nТошкент вилояти ИИББ матбуот котиби Бобур Тўлаганов Феруза Бабашеванинг саволларига жавоб берар экан, қарши саволлар билан юзланди:\nХўп 2 октябрь куни бўлган ҳолат бўлса, нима учун шу пайтгача мурожаат қилмадингиз, нимани кутдингиз, ялпи мажлисними?\nНима учун дала ҳовли эгаси ким эканлигини айтмадингиз, ўша куни ҳам, кейин ҳам?\nНима учун бармоғингизни синдиришгани ҳақида жар солмадингиз, менга нисбатан зўравонлик қилишди деб хабар бермадингиз?\nНима учун тан жароҳати олган бўлсангиз ўзингиз экспертизадан ўтмадингиз, бу ҳақида СУДга ёки бошқа юқори турувчи органларга мурожаат қилмадингиз?\nНима учун адвокатингизни, юристингизни ва журналист, блогер дўстларингизни чақирганингизда бу ҳақида ижтимоий тармоқларга чиқиш қилмадингиз?\nБу видеони тарқатганликда айблаб, суратини жойлаштирганингиз Зиёд Раҳимов, айнан у тарқатиб юборганлиги ҳақида тахминлардан бошқа бирор фактингиз борми?\nТошкент вилоятидаги ёки ундан юқори турувчи раҳбарларда сизга нисбатан нима борлигини мен қаердан биламан?\nШахсан ўзингизда бўлган бир қанча мутасаддиларнинг видео, аудиоларини чиқаришингизга мен қаршилик қилганмидим?\nСизни ёмон отлиқ қиёфасида намоён бўлишингизга биринчи айбдор ким?\nСизнинг олдингизда ўзимни оқлашни ҳақорат деб ҳисоблайман.\nХалқ демократик партияси ҳам депутат билан боғлиқ воқеаларга ўз муносабатини билдирди. ХДПнинг таъкидлашича, «ҳар қандай ҳуқуқбузарликка қонуний ва қатъий чора кўрилиши зарур».\n«Инсоннинг шаъни, қадр-қиммати дахлсиздир. Мамлакатимизда амалга оширилаётган демократик ислоҳотларнинг қатъий талаби шундай. Ўзбекистон Республикаси фуқароси, халқ депутатлари Ўрта Чирчиқ туман Кенгаши депутати Феруза Бабашева билан боғлиқ ҳолатга қонунчиликка тўлиқ мувофиқ тартибда баҳо берилиши зарур», — дейилади хабарда.\nЎзбекистон Республикаси Конституциянинг 27-моддасига кўра, ҳар ким ўз шаъни ва обрўсига қилинган тажовузлардан, шахсий ҳаётига аралашишдан ҳимояланиш ва турар жойи дахлсизлиги ҳуқуқига эга.\n«Ҳеч ким қонун назарда тутган ҳоллардан ва тартибдан ташқари бировнинг турар жойига кириши, тинтув ўтказиши ёки уни кўздан кечириши, ёзишмалар ва телефонда сўзлашувлар сирини ошкор қилиши мумкин эмас», — дейилади партия баёнотида.\nХДП Жиноят кодексининг 141−1 моддасида шахсий ҳаёт дахлсизлигини бузиш билан боғлиқ ҳаракатлар бўйича жазо чоралари белгиланганини эслатиб ўтди.\nХалқ демократик партияси ушбу ҳолат бўйича тегишли органлар ҳуқуқий муносабат билдиргунича турли фикрлар билдиришдан тийилиб туришни сўради.\nПартиядан ташқари бошқа депутатлар, блогерлар, жамоат ташкилотлари вакиллари ҳам Феруза Бабашевани ҳимоя қилиб чиқди.\n«Газета.uz» 11 275\nТошкент вилоятида депутатлар ва ИИБ ходимлари ўртасида тортишув келиб чиқди. Икки томон вазиятни турлича изоҳламоқда 30 август 2021, 16:21


Президент давлат мулкини хусусийлаштиришга оид йиғилиш ўтказди – Bugun.uz\nЯнгиликлар - 21:22 · 20.01.2022\nПрезидент Шавкат Мирзиёев 20 январь куни давлат мулкини хусусийлаштириш бўйича 2022 йилда амалга ошириладиган ишлар юзасидан видеоселектор йиғилиши ўтказди. Бу ҳақда Президент матбуот хизмати хабар берди.\nМаълум қилинишича, йиғилишда соҳадаги ишлар аҳволи ва келгуси режалар танқидий муҳокама қилинган. Давлат раҳбарининг топшириғи билан ўтказилган хатлов натижаларига кўра, тармоқ ва ҳудудларда самарасиз ишлатилаётган 2 мингта объект борлиги аниқланган.\n«Жумладан, нефть-газ тармоғида 210 та, алоқа соҳаси корхоналарида 152 та, давлат тижорат банкларида 114 та, кимё тармоғида 44 та, энергетикада 28 та сотиладиган бино бор. Вилоят ҳокимликлари балансида ҳам 170 га яқин бўш объект йиллар давомида сотилмай турибди», дейилади хабарда.\nҚайд этилишича, йиғилишда бу борада сусткашликка йўл қўйган раҳбарларга интизомий чоралар кўрилиши белгиланган, айримлари эгаллаб турган лавозимидан озод этилган. 2022 йилда соҳадаги ишларни фаоллаштириб, натижадорликни икки баробар ошириш зарурлиги таъкидланган.\n«Масалан, ҳудудий объектлар ва ноқишлоқ ерларни хусусийлаштириш орқали йил якунигача жами 8 триллион сўмдан зиёд тушумни таъминлаш мумкин. Шу билан бирга, хатловни давом эттириш зарурлиги кўрсатиб ўтилди. Носоҳавий, самарасиз ва бўш турган активларни аниқлаш ҳамда очиқ савдоларга чиқаришга вилоят ҳокимлари ва тармоқ раҳбарлари шахсан масъул этиб белгиланди. Бугунгача савдога қўйилган 33 мингта ер участкасини мулк ҳуқуқи асосида сотиш, шунингдек, 1 июлга қадар яна 25 мингта майдонни аукционга чиқариш вазифаси қўйилди», дейилади хабарда.\nТаъкидланишича, йўл, транспорт, нефть-газ, энергетика, автомобилсозлик тармоқларига қарашли 266 та корхонани алоҳида ёндашув асосида савдога чиқариш кераклиги айтилган.\n«Ҳали кўплаб тармоқ раҳбарлари тизимидаги носоҳавий корхоналарни самарасиз ишлатмоқда. Йирик тармоқларда 480 та корхонадаги давлат улушини тўлиқ хусусий секторга бериш мумкин», — дейди Шавкат Мирзиёев.\nШундан келиб чиқиб, бош вазирга «Ўзавтосаноат», «Ўзбекистон темир йўллари», «Ўзбекнефтегаз», «Ҳудудий электр тармоқлари» каби тармоқлардаги тегишли объектларни тўлиқ хатловдан ўтказиб, уларни хусусийлаштириш бўйича таклиф киритиш топширилган.\n«Фарғонаазот», «Бектемир спирт заводи», «Қўқон биокимё», «Деҳқонобод калий заводи», «Кварц», «Хайят» каби йирик мажмуаларга салоҳиятли инвесторларни жалб қилиш муҳимлиги қайд этилган. 23 та акциядорлик жамиятининг акцияларини бирламчи сотиш орқали фонд бозорига чиқариш бўйича кўрсатмалар берилган.\n«Бўш турган бинолардан фойдаланишнинг яна бир усули — ижара. Йиғилишда бу борадаги имкониятлар ҳам кўрсатиб ўтилди. Ҳудудлар ва тармоқлар тасарруфидаги давлат мулклари ижараси ҳисобига жорий йилда 500 миллиард сўм тушумни таъминлаш мумкинлиги айтилди. Бундан буён, уч ойдан ортиқ бўш турган объект ижарага берилиши ёки сотувга чиқарилиши шартлиги белгиланди. Давлат активлари агентлигига давлат улуши бор корхоналарнинг ижара шартномаларини очиқ-ошкора рўйхатга олиш ва онлайн назорат қилиш тизимини йўлга қўйиш бўйича топшириқ берилди. Йиғилишда белгиланган вазифалардан келиб чиқиб, ҳудудлар ва тармоқлар кесимида 2022 йил хусусийлаштириш дастури тасдиқланадиган бўлди», дея қўшимча қилинган хабарда.\nАввалроқ Шавкат Мирзиёев мазкур йиғилишда Сирдарё ва Хоразм вилоятлари ҳокимларига ҳайфсан эълон қилганди.


Давлат таълим муассасалари қошида спорт клубларини ташкил этиш\nДавлат таълим муассасалари қошида спорт клубларини ташкил этиш, уларни фаолият олиб бориши ҳамда молиялаштирилиши тартибини тасдиқлаш чора-тадбирлари тўғрисида\nБолалар ва ёшларнинг мактабдан ташқари спорт таълими тизимини янада такомиллаштириш, спорт заҳираси ва юксак маҳоратли спортчиларни тайёрлаш, шунингдек Ўзбекистон Республикаси Президентининг 2018 йил\n5 мартдаги ПФ-5368-сонли “Жисмоний тарбия ва спорт соҳасида давлат бошқаруви тизимини тубдан такомиллаштириш чора-тадбирлари тўғрисида” фармони ижросини таъминлаш мақсадида Ўзбекистон Республикаси Вазирлар Маҳкамаси қарор қилади:\n1. Давлат таълим муассасалари қошида спорт клубларини ташкил этиш ва фаолият олиб бориши ҳамда молиялаштирилиши тартиби тўғрисидаги низом иловага мувофиқ тасдиқлансин.\n2. Ўзбекистон Республикаси Жисмоний тарбия ва спорт вазирлиги Халқ таълими вазирлиги, Олий ва ўрта махсус таълими вазирликлари билан биргаликда спорт клублари таълим муассасаларида самарали фаолият кўрсатиши, уларнинг моддий-техник база ва тренер-ўқитувчилар таркиби билан таъминланганлиги, ўқув-машқ жараёнининг сифати устидан назорат қилиниши, спорт машғулотлари мунтазам ўтказилиши ва ўқувчилар қатнови даражаси мониторингини тизимли асосда олиб борсин.\n4. Мазкур қарорнинг бажарилишини назорат қилиш Ўзбекистон Республикаси Бош вазири ўринбосари Қ.В. Акмалов ва Ўзбекистон Республикаси Жисмоний тарбия ва спорт вазири Ш.Х. Исроилов зиммасига юклансин.\nва фаолият олиб бориши ҳамда молиялаштирилиши\nМазкур низом Давлат таълим муассасалари (умумий ўрта таълим мактаблари, академик лицей ва касб-ҳунар коллежлари, Олий ўқув юртлари)да спорт клубларини ташкил этиш орқали ўқувчи-талаба ёшлар, шунингдек ўқитувчи ва ходимлар ўртасида жисмоний тарбия жамоаларини ташкил этиш ва уларнинг фаолиятини самарали йўлга қўйиш, жисмоний тарбия ва спортни ривожлантириш ҳамда фаоллаштиришга қаратилган.\n1. Давлат таълим муассасаларининг ўқувчи-талаба ёшлар ўртасида жисмоний тарбия ва спортни янада оммалаштириш, ривожлантириш ҳамда юксак маҳоратли спортчилар захирасини тайёрлаш мақсадида спорт клубига жалб қилиш орқали фаолияти йўлга қўйилади.\n2. Спорт клуби ўз фаолиятини Ўзбекистон Республикаси Конституцияси, “Жисмоний тарбия ва спорт тўғрисида”ги қонун, шунингдек нодавлат нотижорат ташкилотлари фаолиятларини тартибга солувчи бошқа норматив-ҳуқуқий ҳужжатлар асосида амалга оширади.\n3. Спорт клубини ташкил этишда Ўзбекистон Республикаси қонунчилигида белгиланган тартибда давлат рўйхатидан ўтказилгандан сўнг юридик шахс сифатида фаолиятини юритади.\n4. Спорт клуби юридик шахс сифатида ўз мулкига, алоҳида балансига, ўз номи акс этилган муҳр ва штампларга ҳамда белгиланган тартибда давлат рўйхатидан ўтган рамзига, банкда ўз ҳисоб ва валюта рақамларига ҳамда бошқа ўз фаолиятига зарур бўлган атрибутика ва реквизитларга эга бўлиш ҳуқуқига эга бўлади.\n5. Спорт клубига ном ёки мақом бериш ҳудудий Жисмоний тарбия ва спорт бошқармалари томонидан Ўзбекистон Республикаси Жисмоний тарбия ва спорт вазирлиги билан келишган ҳолда амалга оширилади.\n6. Спорт клуби ўз фаолиятини Ўзбекистон Республикаси ҳудудида амалга оширади.\n7. Спорт клуби фаолияти номуайян муддатга ташкил қилиниб, унинг фаолиятини чеклаш ёки тўхтатиш фақатгина Ўзбекистон Республикаси Жисмоний тарбия ва спорт вазирлиги томонидан тегишли вазирлик, ташкилот ва идоралар билан келишган ҳолда амалга оширилади.\n2-боб. Спорт клубининг асосий мақсади.\n8. Спорт клубининг асосий мақсади:\nДавлат таълим муассасалари ўқувчи-талаба ёшлар ҳамда ўқитувчи ва ходимлар ўртасида жисмоний тарбия ва спортни янада оммалаштириш ҳамда ривожлантириш;\nспорт турлари бўйича ўқувчи-талаба ёшлардан иқтидорлиларини саралаб олиш ҳамда уларни юқори спортга йўналтириш;\nДавлат таълим муассасаларидаги спорт иншоотларидан самарали фойдаланишни йўлга қўйиш;\nСпорт клубида ташкил қилинган спорт секцияларига таълим муассасасидаги таҳсил олувчилар, айниқса таълим муассасасининг ички назорат рўйхатларида турувчи ўқувчи-талаба ёшларни кенг қамровда жалб қилиш;\nспорчи-ёшларда Ватанга бўлган садоқат руҳида тарбиялаш.\n3-боб. Спорт клубининг вазифалари.\n9. Спорт клубининг вазифалари қуйидагилардан иборат:\nДавлат таълим муассасаларида спортнинг оммавий турлари, айниқса олимпия турларидан спорт секциялари ва тўгараклари фаолиятини самарали ташкил этиш;\nтаълим муассасаларидаги ўқувчи-талаба ёшлар ўртасида турли спорт тадбирларини ташкил этиш орқали селекция ишларини доимий тарзда йўлга қўйиш;\nистеъдодли ёш спортчиларни аниқлаш, юксак маҳоратли спортчилар захирасини тайёрлаш ва спорт турларини ривожлантириш ишларини олиб бориш;\nтаълим муассасида ташкил этилган спорт тўгараклари ҳамда уларга жалб этилганлар тўғрисида маълумотлар базасини яратиш ҳамда янгилаб бориш;\nтуман (шаҳар) ҳудудларида ўтказилаётган спорт мусобақаларида таълим муассасасидаги спортчи ёшларни спорт клуби номи билан иштирокини таъминлаб бориш;\nоммавий жисмоний тарбия соғломлаштириш тадбирлари, спорт байрамлари, спартакиадалар, фестиваллар, мусобақалар ўтказиш;\nйил давомида (ҳар чоракда) спорт клуби ҳисоботларни тақдим этиб бориш;\nспорт клубининг фаол аъзоларини тақдирлашга, шунингдек малака тоифа меъёрларини бажарган спортчи-ёшларни ҳудудий Жисмоний тарбия ва спорт бошкармасига тоифа бериш юзасидан тавсия бериш.\n4-боб. Спорт клубига раҳбарлик қилиш.\n10. Спорт клубига раҳбарни тайинлаш Давлат таълим муассасасининг жамоасининг йиғилишида овоз бериш йўли билан тайинланади.\n11. Спорт клуби жамоатчилик асосида Давлат таълим муассасалари раҳбарларини (директор, ректор) сайлаш тавсия қилинади.\n12. Спорт клуби фаолиятини назорат қилиш ҳамда самарадорлигини ошириш таълим муассаса раҳбари, шу билан бир қаторда туман (шаҳар) Жисмоний тарбия ва спорт бўлим бошлиқлари шахсан жавобгардир.\n13. Спорт клуби ўз фаолияти доирасида амалга оширган ишлари тўғрисидаги ҳисоботларини йил давомида (ҳар чоракда) Ўзбекистон Республикаси Жисмоний тарбия ва спорт вазирлигининг туман (шаҳар) ҳудудий бўлинмаларига тақдим этиб боради.\nШу қаторда туман (шаҳар) Жисмоний тарбия ва спорт бўлимлари ҳудудий бошқармаларга, ҳудудий бошқармалар вазирликка тақдим этиб боради.\n5-боб. Спорт клуби фаолиятини ташкил этиш тузилмаси\n14. Давлат таълим муассасасидаги ўқувчи-талаба ёшлар ҳамда ўқитувчи ва ходимларнинг 70 фоизини жалб қилгандагина ушбу таълим муассаса қошида спорт клуби ташкил этилади.\n15. Спорт клуби ҳудудий Жисмоний тарбия ва спорт бошқармалари томонидан тасдиқланган Устав асосида фаолият юритади.\n16. Спорт клубида спорт секциялари ва тўгарак ишларини ушбу таълим муассасалари жисмоний тарбия фани ўқитувчи ва йўриқчилари томондан жамоатчилик тарзида олиб борилади.\n17. Давлат таълим муассасаларининг жисмоний тарбия фанини ўқитиш учун белгиланган соатлар ҳисобидан, педагогик юкламалари соатларидан ўрин олган спорт секциялари ва тўгараклари учун ажратилган соат ҳисобидан спорт клубидаги спорт секциялари ва тўгарак ишлари амалга оширилади.\n18. Давлат таълим муассасаларининг жисмоний тарбия фани ўқитувчилари ва йўриқчилари йиллик иш режалари ва педагогик юкламалри соатларини белгилаш ва тасдиқлашда спорт тўгарак ишлари, мусобақа тадбирлари ҳамда ўқувчи-талабалар билан ишлаш кўзда тутилган бўлиши зарур.\n19. Давлат таълим муассасаларининг спорт иншоотларида спорт секциялари фаолиятини олиб бораётган ўқитувчи ва тренерлар ушбу спорт клубларида ўз фаолиятларини жамоатчилик асосида олиб боради.\n20. Спорт клуби томонидан ўқув-йилининг бошланган (сентябрь) ойида ушбу ўқув-йили давомида ўтказиладиган оммавий спорт тадбирлар тақвим режаси ишлаб чиқилади. Ушбу тақвим режа туман (шаҳар) жисмоний тарбия ва спорт бўлимлари билан келишган ҳолда амалга оширилади.\n6-боб. Спорт клубига аъзо бўлиш ҳамда аъзоларнинг\nҳуқуқ ва мажбуриятлари.\n20. Спорт клубига фақатгина ушбу таълим муассасасида таҳсил олаётган ўқувчи-талаба ёшлар ҳамда ўқитувчи ва ходимларгина аъзо бўлишлари мумкин бўлиб, барча аъзоларнинг ҳуқуқ ва манфаатларини тенг равишда ҳимоя қилинади.\n21. Давлат таълим муассасаларида ташкил қилинган спорт клубларига аъзо бўлиш ихтиёрийдир.\n22. Спорт клубига аъзо бўлишда вояга етган жисмоний шахсларнинг (вояга етмаганларнинг ота-оналари ёки уларнинг ўрнини босувчи шахслар томонидан) ёзма аризалари ҳамда спорт клуби раҳбари томонидан тузилган шартнома асосида қабул қилинади.\n23. Спорт клубига аъзоликка қабул ушбу Давлат таълим муассасасида таҳсил олиши ёки меҳнат фаолиятини юритаётган давридан бошлаб, якунлагунга қадар амалга оширилади.\nЎқувчи-талаба ёшлар бир таълим муассасидан бошқасига ўтганида ёки таълимнинг кейинги босқичига ўтганида ушбу спорт клуби сафидан чиқарилади ҳамда танланган таълим муассасида ташкил қилинган спорт клубига ихтиёрий равишда қабул қилинади.\nТаълим муассасасида асосий ходим сифатида фаолият юритаётган ўқитувчи ва ходимлар бошқа таълим муассасасида ўриндош сифатида меҳнат фаолиятини юритаётган ходим ушбу таълим муассаса қошида ташкил қилинган спорт клубига аъзо бўлиши ихтиёрийдир.\nОммавия спорт тадбирларида асосий меҳнат фаолиятини юритаётган таълим муассасаси қошида ташкил қилинган спорт клуби номи билангнина иштирок этиши мумкин бўлиб, бошқа ҳолларда (бошқа спорт клуби номи билан) иштирок этиши тақиқланади.\n24. Бир даврнинг ўзида икки ва ундан ортиқ спорт клубларига аъзо бўлиши мумкин.\n25. Спорт клуби аъзолари тенг ҳуқуқли бўлиб, уларнинг ҳуқуқлари қуйидагилардан иборат:\nўз ҳоҳишига кўра спорт клуби аъзолигидан чиқиш;\nспорт клуби томонидан ўтказилаётган спорт тадбирларда, шунингдек Ўзбекистон Республикаси Жисмоний тарбия ва спорт вазирлиги томонидан тасдиқланган оммавий спорт тадбирларида спорт клуби номи билан қатнашиш;\nқонун ҳужжатларида белгиланган бошқа ҳуқуқларга эга бўлиш.\n26. Спорт клуби аъзоларининг мажбуриятлари қуйидагилардан\nспорт мактаби меъёрий ҳужжатлари ва ушбу низомда белгиланган талабларга амал қилиш;\nспорт клуби томонидан ўтказиладиган турли спорт тадбирлари, кўргазмаларда фаол иштирок этиш;\nаъзолик бадалларини ўз вақтида тўлаб бориш.\n7-боб. Спорт клубига аъзолик бадал тўловларини\n27. Спорт клуби учун аъзолик бадал тўловлари йилига бир маротаба, яъни Давлат таълим муассасасининг ўқув йили бошланган даврнинг биринчи (сентябрь) ойида тўланиб, ўқув йили тугагунга қадар давом этади.\n28. Бирор Давлат таълим муассасасидан таълимни давом эттириш мақсадида бошқа таълим муассасига кўчирилган ўқувчи-талаба ёшлар янги қабул қилинган таълим муассаса қошидаги спорт клубига аъзолик бадал тўловини қайта амалга ошириши лозим. Ушбу тўлов ўқувчи-талаба ёшларнинг таълим муассасасининг ўқув йили якунига қадар спорт клуби аъзоси бўлишини таъминлайди.\nДавлат таълим муассасасида меҳнат фаолиятини олиб борган, аммо бирор сабабга кўра бошқа таълим муассасига асосий ёки ўриндош ходим сифатида ўтганида янги таълим муассаси қошидаги спорт клубига аъзолик бадал тўловини амалга ошириши лозим.\n29. Спорт клубига аъзолик бадал тўлов миқдори:\n7-18 ёшдаги ўқувчи-талаба ёшлар учун энг кам ойлик иш ҳақининг\n19 ва ундан катта ёшдаги талаба ёшлар ҳамда ўқитувчи ва ходимлар учун энг кам ойлик иш ҳақининг 4 фоизи миқдорида белгиланади.\n30. Спорт клуби аъзоларининг касаллик даври учун аъзолик бадал пулларидан чегирмалар қилинмайди.\n31. Ўқувчи-талаба ёшларнинг таълимнинг бошқа босқичи ёки бошқа таълим муассасасига ўтганда аввалги таълим муассаса қошида ташкил этилган спорт клуби учун амалга оширилган аъзолик тўлов пуллари қайтарилмайди.\nШунингдек, спорт клуби сафидан чиқарилган спортчи-ёшларнинг ўқув йили учун амалга оширган аъзолик бадал пуллари қайтарилмайди.\nУшбу холатлар таълим муассасанинг ўқитувчи ва ходимлари учун ҳам тааллуқлидир.\n32. Спорт клубига аъзолик бадаллари тўлови фақатгина ҳудудий банк бўлимлари орқали спорт клубининг ҳисоб рақамига пул тўлов орқали амалга оширилади.\n33. Спорт клубига аъзолик бадал тўлов тўланганлигини тасдиқловчи ҳужжат (квитанция) нусхаси спорт клубига тақдим этилади.\n34. Спорт клубига аъзолик бадали нақд пул билан тўлов қилиш қатъиян ман этилади.\n35. Аъзолик бадалидан тушган маблағларнинг барчаси (100 %) спорт клубининг харажатлари учун йўналтирилади.\n36. Аъзолик бадалидан тушган маблағлар ушбу спорт клубининг фаолияти учун сарфланиши лозим.\nспорт клуби учун спорт анжомларини ҳарид қилиш;\nспорт клуби қошида оммавий спорт тадбирларини ташкил этиш ва ўтказиш;\nспорт клуби аъзолари бўлган спортчиларни туман (шаҳар) ва ҳудудларда ўтказиладиган спорт мусобақаларида иштирокини таъминлашга қаратилиши;\nспорт клуби аъзолари бўлган спортчиларини ягоналаштирилган, спорт клуби акс эттирилган логотипли эпикировкалар билан таъминлаш.\nАъзолик бала пул маблағлари бошқа тадбирлар ва мақсадларга йўналтириш тақиқланади.\n37. Васийлик ва ҳомийликка олинган, етим болалар, махсус мактаб интернатларда тарбияланувчилари, ногиронлар ва нафақадаги шахслар, шунингдек спорт клуби ташкил қилинган таълим муассасасининг ички назоратида турувчи ва ижтимоий ҳимояга мухтож оила ва уларнинг фарзандлари (тегишли маълумотномаларни тақдим этган ҳолда) аъзолик бадаллари тўлашдан озод этилади.\n8-боб. Спорт клубининг молиялаштириш, мол-мулки\nва уларни шакллантириш манбаалари\n38. Спорт клубининг мол-мулки қуйидагилар ҳисобига шакллантирилади:\nюридик ва жисмоний шахсларнинг ихтиёрий равишда берган ҳомийлик маблағлари ва мулклари;\nспорт клуби таркибида тузилган тадбиркорлик субъектлари фаолиятлардан тушадиган даромадлари;\n39. Спорт клуби аъзолик бадаллари пул маблағларидан фойдаланиш учун тасдиқланган оммавий спорт тадбилари тақвим режаси учун йўналтирилади.\n40. Спорт клублари фаолияти доирасида аъзолик бадал пул маблағлари тушуми ва сарфланиши бўйича бухгалтерия ҳисобини юритиш ва ҳисоботларни тузиш туман (шаҳар) Жисмоний тарбия ва спорт бўлимларининг бухгалтерияси томонидан амалга оширилади.\n41. Спорт клуби аъзолари тўловининг ҳисобланиши, тушуми ва унинг ишлатилиши бухгалтерия ҳисоб-китобида қонун ҳужжатларида белгиланган тартибда бухгалтерия қайдномалари орқали расмийлаштирилади.\n42. Спорт клуби раҳбари аъзолик тўлови тушумини мақсадли сарфлаш бўйича шахсан жавобгар ҳисобланади.\n43. Ушбу Низом талаблари бузилишида айбдор бўлган шахслар қонун ҳужжатларига мувофиқ жавобгар бўлади.\n1 Ўзбекистон Республикаси Вазирлар Маҳкамаси қарори Тегишли вазирлик ва идоралар билан келишиш Май Ўзбекистон Республикаси Жисмоний тарбия ва спорт вазирлиги